text: [{"text_idx": "#000000", "text": "I\u0301 dag er ta\u00f0 Karolina, i\u00f0 deilir si\u0301ni ra\u0301\u00f0 og perso\u0301nligu s\u00f8gu, um hvussu hon sum bara 21 a\u0301ra gomul fekk hesi bo\u00f0ini:"}, {"text_idx": "#000001", "text": "\u201cTu\u0301 hevur PCO, og kanst ikki gerast vi\u00f0 barn a\u0301 natu\u0301rligan ha\u0301tt.\u201d"}, {"text_idx": "#000002", "text": "Eg hev\u00f0i alti\u0301\u00f0 ynskt m\u00e6r b\u00f8rn, og alti\u0301\u00f0 haft eitt brennandi ynski um at gerast mamma. Eg var ung, ta\u0301 eg m\u00f8tti manninum, og vit vistu beinavegin, at vit vildu hava b\u00f8rn.Men ti\u0301betur, var eg ri\u0301ka\u00f0 vi\u00f0 eini eyka do\u0301ttir, ti\u0301 ma\u00f0urin a\u0301tti heimsins fittasta dy\u0301rgrip \u2013 Sum eg var so heldig at sleppa at elska."}, {"text_idx": "#000003", "text": "Sum 19 a\u0301ra gomul, var eg gift kona og a\u0301tti hu\u0301s. Eg veit ikki, hvussu ofta, ta n\u00e6stu ti\u0301\u00f0ina \u2013 og n\u00e6stu mongu a\u0301rini, eg fekk spurningin \u201cN\u00e6r fara tit at fa\u0301a tykkum b\u00f8rn?\u201d, \u201cNu\u0301 ert tu\u0301 ikki uppa\u0301vegin enn?\u201dAlt i\u0301 bestu meining, men er ein sera privatur spurningur, sum man sum oftast flenti burtur, ella svara\u00f0i, eg veit ikki, osfr."}, {"text_idx": "#000005", "text": "Bi\u0301\u00f0iti\u0301\u00f0in til fertilitetsvi\u00f0ger\u00f0 var sera long, og vit fingu at vita, at vit skuldu til I\u0301slands ella til Danmarkar.Vit fluttu so i\u0301 2014 til Danmarkar i\u0301 lestrar\u00f8rindum, og fo\u0301ru har undir neyvari kanningar. Vit vo\u0301ru i\u0301gj\u00f8gnum allar fyrireikingar og kanningar til fertilitetsvi\u00f0ger\u00f0. Av ti\u0301 hormon-vi\u00f0ger\u00f0in kann vera sera h\u00f8r\u00f0, so vi\u00f0m\u00e6ltu l\u00e6knarnir, at eg bi\u0301\u00f0a\u00f0i inntil eg var vi\u00f0 at vera li\u00f0ug vi\u00f0 lesna\u00f0in. Ta\u0301 skuldi eg bara ringja, og fa\u0301a hormon-sproytir og i\u0301sa\u0301\u00f0ing."}, {"text_idx": "#000007", "text": "Ti\u0301skil, tosa\u00f0u eg og ma\u00f0urin mangan um, at kanska ta\u00f0 ikki var meiningin, at eg skuldi gerast vi\u00f0 barn. Ta\u00f0 eru so no\u0301gvir ma\u0301tar at gerast og vera mamma uppa\u0301, og so no\u0301gv b\u00f8rn, i\u00f0 hava t\u00f8rv a\u0301 hja\u0301lp.Vit kundu vera fosturforeldur ella \u00e6ttlei\u00f0a? Kanska var ta\u00f0 meiningin, vi\u00f0 ti\u0301 heila.."}, {"text_idx": "#000008", "text": "Eg havi tiki\u00f0 eitt o\u0301tal av negativum graviditetstestum.. og to\u0301.. So sto\u0301\u00f0 eg har, i\u0301 oktobur i\u0301 2017 \u2013 vi\u00f0 einum POSITIVUM testi!"}, {"text_idx": "#000009", "text": "Ta\u00f0 var so o\u0301veruligt, og 10.juni i\u0301 2018 a\u0301tti eg eina fantastiska fitta gentu vi\u00f0 akuttum keisaraskur\u00f0i a\u0301 Hvidovre Hospital.4 dagar seinni forsvara\u00f0i eg mi\u0301na bachelor i\u0301 Na\u0301msfr\u00f8\u00f0i, og 27.juni fluttu vit heim aftur til F\u00f8roya.Eydnusamari enn nakranti\u0301\u00f0!"}, {"text_idx": "#000011", "text": "Um tu\u0301 spurdi meg fyri 10 a\u0301rum si\u0301\u00f0an, hvar eg sa\u0301 meg sja\u0301lva um 10 a\u0301r, hev\u00f0i eg ikki v\u00e6nta\u00f0, at eg sto\u0301\u00f0 her. Ri\u0301ka\u00f0 vi\u00f0 4 dy\u0301rgripum! Ta\u00f0 eru bert 3,5 a\u0301r i\u0301millum 3 tey yngstu. Rokaligt, hektiskt, o\u0301ruddiligt, sv\u00f8vnloysi, o\u0301tti, stu\u0301ran... So er st\u00f8rstur av \u00f8llum k\u00e6rleikin, og eg eri ri\u0301kasta og lukkiligasta mamma og kvinna i\u0301 heiminum \u2764"}, {"text_idx": "#000012", "text": "Ta\u00f0 gongur nokk!Ta\u00f0 gongur kanska ikki solei\u00f0is, sum vit ynskja ta\u00f0, men ta\u00f0 gongur. M\u00f8guleikarnir eru so no\u0301gvir i\u0301 dag, at gerast mamma og foreldur. Og onkur hevur kanska bru\u0301k fyri ju\u0301st t\u00e6r.Tu\u0301 ert vir\u00f0ismikil.Eg f\u00f8ldi meg sera ty\u0301dningarleysa, og miseydna\u00f0a. Eg var ein kvinna, eg kundi ikki gerast vi\u00f0 barn \u2013 hvat var meiningin so? Men tu\u0301 ert so no\u0301gv verd, og inniheldur SO no\u0301gv anna\u00f0 vir\u00f0ismiki\u00f0. Tu\u0301 ert elska\u00f0 og vird, gloym ta\u00f0 ikki!Tosa\u00f0 um ta\u00f0.Eitt ta\u00f0 besta er, at tosa um ta\u00f0. Eg tosa\u00f0i um ta\u00f0 vi\u00f0 mi\u0301ni n\u00e6rmastu. Er ta\u00f0 naka\u00f0 eg \u201cangri\u201d, so er ta\u00f0, at eg ikki seg\u00f0i fra\u0301 a\u0301\u00f0renn. Eg minnist so v\u00e6l, at langabbi mi\u0301n spurdi meg so ofta, n\u00e6r vit fo\u0301ru at fa\u0301a okkum b\u00f8rn, og at nu\u0301 ma\u0301tti ta\u00f0 vera uppa\u0301 ti\u0301\u00f0ina. Alt sagt vi\u00f0 k\u00e6rleika og vo\u0301n.\u201cAbbi... Ta\u00f0 er ikki \u00f8ll i\u00f0 fa\u0301a ta\u00f0 tey ynskja s\u00e6r...\u201d Hann hugdi bilsin uppa\u0301 meg, \u201cnei go\u0301\u00f0a, ta\u00f0 passar.\u201d Og eg fekk onganti\u0301\u00f0 spurningin aftur.So tosa\u00f0 um ta\u00f0, og sig fra\u0301! Fo\u0301lk spyrja i\u0301 bestu meining, og vita ikki betur. Og hatta helt eg vera ein fra\u0301li\u0301kur ma\u0301ti at siga fra\u0301 uppa\u0301. Uttan at skala nakran, ella fa\u0301a nakran at f\u00f8la seg illa \ud83d\ude42"}, {"text_idx": "#000013", "text": "Manglar tu\u0301 onkran at snakka vi\u00f0 ella taka hond i\u0301, so ring ella skriva. Vit hava fleiri fri\u0301villig fo\u0301lk, sum fegin vilja hja\u0301lpa og stu\u00f0la t\u00e6r \ud83d\udc9b"}]